Когато говорим за този проблем с пациентите и населението
както и с лекарите и хората, вземащи решения,
те са ужасени от това, какво трябва да толерираме.
Вече три десетилетия не успяваме да се справим с проблема
и настъпи време да
намерим решение веднъж завинаги.
Когато видях лекаря, който ми постави диагнозата
исках да чуя всичко друго, но не и думата рак.
Именно това обаче чух.
Когато след няколко дни
моят лекар започна да говори за евентуално участие в клинично проучване,
аз не се колебах много.
Аз истински исках нещо хубаво да може да се извлече от моята ситуация
без значение какво ще се случи с мен.
Когато разбрах, че резултатите от не всички клинични проучвания биват публикувани,
бях шокиран, това беше обидно за мен
както и за всеки, който доброволно участва в тях.
Лекарите използват непреднамерено огромно количество пари
за лечения, които са или по-малко ефективни, отколкото сме си мислили,
или са ненужно скъпи
и ние подлагаме пациентите на вредно влияние
като им даваме по-неефективно от наличното лечение,
просто защото резултатите от клиничното проучване са били скрити от нас.
В най-добрия случай
шансовете завършено клинично проучване да бъде публикувано са 50/50.
При това проучванията с положителни, "ласкаещи" резултати
имат два пъти по-голям шанс да бъдат публикувани, в сравнение с проучванията с отрицателни резултати.
По-голямата част от медикаментите, които използваме всеки ден
се появиха на пазара преди около десетилетие или малко повече.
Именно от тези проучвания резултатите не са огласени,
така че ежедневно ние използваме лекарства, за които липсва информация.
Как може да се провеждат проучвания на хора, които са здрави и участват доброволно
или още по-лошо, на хора със заболявания,
знаейки, че изначално не се планира огласяване на резултатите?
Ние се нуждаем от незабавен достъп до пълната методология и резултати
от всички проучвания, за всички назначения и всички лечения,
които понастоящем се предписват на милиони пациенти.
Стотици организации, които се присъединиха към нашата кампания,
включително спонсори на проучвания, фирми и академични институции,
започнаха сериозни дискусии
относно това какво всички те могат да направят, за да се постигне по-голяма прозрачност.
Термини като доверие и прозрачност
рядко биваха свързвани с фармацевтичната индустрия
и ние осъзнахме, че в ГлаксоСмитКлайн ние можем да направим повече
да бъдем по-открити и прозрачни относно изследователската работа, която провеждаме.
И ако независимите изследователи могат да се присъединят
и да ни предоставят една по-модерна перспектива върху проучванията, които ние провеждаме,
то това е страхотно постижение за науката и за нас,
но най-вече това ще подобри грижата за пациента.
Клинични проучвания не се провеждат само за разработка на лекарства.
Те се провеждат и за лечения в сферата на псиахиатрията, медицинско оборудване,
хирургични техники, а също така и във ветеринарната наука.
Всеки, който финансира и провежда клинични проучвания, би следвало да се включи в кампанията.
Да, вярно е, че е обезпокоително това, което може да се открие,
всеки има тайни от миналото.
Настъпи обаче времето повече фирми
и повече институти да поемат задължение.
Ние знаем, че прикриването на резултатите от клиничните проучвания води до смърт,
хабят се средства, довежда до страдание, което може да се избегне и вреди на пациентите.
И така, аз не мисля, че твърдението "ние не знаем", може да бъде поддържано.
За да подобрим медицината, ние трябва да направим така, че клиничните проучвания да са от значение.
Моля Ви, споделете този филм с приятелите и семейството си и подпишете петицията на alltrials.net